**Karel Hynek Mácha Romantizmus**

**Máj Česko**

*Literárny druh*: lyricko-epická báseň

*Kompozícia:*  1; 2; Intermezzo I; 3; Intermezzo II; 4

*Bibliografické údaje:*

Dielo som čítal v plnom znení v prepise do moderného českého jazyka na internetovej stránke [*http://www.lupomesky.cz/maj*](http://www.lupomesky.cz/maj) *.*

*Hlavné postavy:* Jarmila, Vilém, strážca, zbor duchov, Hynek

*Dej:* Jarmila čaká na svojho milého Viléma na skale pri jazere, až uvidí prichádzať jeho čln. Z neho ale nevystúpi Vilém, no posol oznamujúci Vilémovo uväznenie za vraždu svojho soka v láske, ktorým bol jeho vlastný otec. Jarmila svoju situáciu vyrieši samovraždou – skočí do jazera.Vilém vo väzení rozmýšľa nad minulosťou i tým, čo príde, resp. či po poprave ešte vôbec niečo príde.

V časti Intermezzo I zbor duchov spolu s nocou, rosou, suchoparom, hmlou, žabami, krtkom a ďaľšími pripravujú Vilémov pohreb.

Ráno je Vilém v sprievode vojenského pluku privedený na popravisko. Vilém si všíma krásnu prírodu naokolo a ľutuje, že tento svet opúšťa.

Intermezzo II vykresľuje žiaľ lúpežníkov nad smrťou svojho vodca.

V poslednej, štvrtej časti Hynek (prípomínajúci básnika) prichádza do krajiny, kde sa dej odohrával (pred siedmimi rokmi). Napĺňa ho ľútosť, keď na mieste popravy zbadá ešte Vilémovu lebku.

*Citát: „*Byl pozdní večer – první máj – večerní máj – byl lásky čas.“ (prvé dva verše)

*Môj názor:* Mnou neobľúbená viazaná reč bola kompenzovaná prijateľnou dĺžkou diela, no jeho dej som považoval za možno až príliš jednoduchý.

**Matej Balog, kvinta**